Incendiul izbucnit luni seară la o clădire dezafectată de pe Şoseaua Ştefan cel Mare din Capitală a fost stins de pompierii sosiţi la faţa locului, anunţă ISUBIF, potrivit agerpres.ro.
Au ars gunoaie menajere pe o suprafaţă de aproximativ 30 de metri pătraţi.
Pompierii bucureşteni au intervenit, luni, pentru stingerea unui incendiu produs la parterul unei clădiri dezafectate de pe Şoseaua Ştefan cel Mare, în Sectorul 2 al Capitalei.
Nu au fost înregistrate victime, informează Inspectoratul pentru Situaţii de Urgenţă Bucureşti-Ilfov (ISUBIF).
La acţiune au participat opt autospeciale de stingere cu apă şi spumă, o autospecială de intervenţie şi salvare de la înălţime, o autospecială de descarcerare, Detaşamentul de Salvatori Speciali şi o ambulanţă SMURD.
Două locuințe din localitatea Voroneț au fost cuprinse de flăcări
Un incendiu a afectat, sâmbătă, în ajunul Paştelui, două locuinţe din localitatea Voroneţ, au anunţat reprezentanţii Inspectoratului pentru Situaţii de Urgenţă (ISU) Suceava, potrivit replicaonline.ro.
Potrivit acestora, incendiul s-a manifestat, iniţial, la o casă de locuit şi la două anexe gospodăreşti, iar ulterior flăcările s-au propagat şi la acoperişul unei locuinţe învecinate.
Incendiul se manifestă la o casă de locuit și la două anexe gospodărești, iar flăcările s-au propagat și la acoperișul unei locuințe învecinate. Până în acest moment, nu au fost raportate victime. Se pare că în locuință se afla o femeie în vârstă, care a fost scoasă la timp din casă.